
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 317 

8 ΜαΤου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συνυπολογισμός του Επιδόματος Ετοιμότητας στο 
Εφάπαξ Βοήθημα, το χορηγούμενο από το Τ.Α.Ν. 1 
Καθορισμός της τιμής των καταχωρου μόνων στον τύπο 
υπηρεσιακών δημοσιεύσεων του Δημοσίου και των 

Ν.Π.Δ.Δ. 2 

Καθορισμός του επιτοκίου που θα ισχύσει για την πέ¬ 
μπτη εξάμηνη τοκοφόρο περίοδο 30.4.Θ6 έως 
31.10.96 του Γ Δανείου Οικονομικής Εξυγίανσης 3 
Κανονισμός Διαχείρισης και Λειτουργίας Ειδικού Λογα¬ 
ριασμού Υπουργείου Εργασίας» . 4 

Καταβολή λειτουργικών δαπανών και δαπάνης μισθο¬ 
δοσίας προσωπικού στις δευτεροβάθμιες και τριτο¬ 
βάθμιες συνδικαλιστικές οργανώσεις το έτος 1996. 5 
Σύσταση ειδικής νομοπαρασκευαστικής Επιτροπής για 


την επαναξιολόγηση της ουσιαστικής ποινικής νο¬ 
μοθεσίας (ποινικού Κώδικα και ειδικών ποινικών νό¬ 
μων). 6 

Αντικατάσταση Μέλους Επιτίμου Επιτροπής για την 
διοργάνωση των τριών πρώτων σταθμών στην Ελ¬ 
λάδα του Ποδηλατικού Γύρου Ιταλίας 1996. 7 

Σύσταση τριών (3) προσωποπαγών οργανικών θέσεων 
του κλάδου ΥΕ Προσωπικού Καθαριότητας στο 
Υπουργείο Μεταφορών και Επικοινωνιών. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ.952.1/15/96 (1) 


Συνυπολογισμός του Επιδόματος Ετοιμότητας στο Εφά¬ 
παξ Βοήθημα, το χορηγούμενο από το Τ.Α.Ν. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 1 και 3 ΝΔ 398/74 (ΦΕΚ 
116/Α). 

β. Τις διατάξεις του άρθρου 29Α του νόμου 1558/85 
(ΦΕΚ 137/Α) όπως συμπληρώθηκε με το άρθρο 27 του 
Νόμου 2081/92 (ΦΕΚ 154/Α), με το οποίου καθορίζεται ο 
έλεγχος των δαπανών που προκαλούν οι κανονιστικές 
διοικητικές πράξεις. 

γ. Τις υπ’ αριθμ. 8/2.6.95 και 19/14.11.95 αποφάσεις 


του Διοικητικού Συμβουλίου του Ταμείου Αλληλοβοήθειας 
Ναυτικού. 

δ. Τη σύμφωνη γνώμη του Αρχηγού Γενικού Επιτελείου 
Ναυτικού σύμφωνα με άρθρο 3 παρ. 4 Ν.Δ. 398/74. 

ε. Την υη' αριθ. 20341/7.3.96 ΚΥΑ Πρωθυπουργού και 
ΥΕΘΑ, αποφασίζουμε: 

1. Εγκρίνουμε τις υπ' αριθ. 8/2.6.95 και 19/14.11.95 
αποφάσεις του Διοικητικού Συμβουλίου του Ταμείου Αλ¬ 
ληλοβοήθειας Ναυτικού, που αφορούν στον ουνυπσλογι- 
σμό του επιδόματος ετοιμότητας, επί του χορηγουμένου 
κατά την αποστρατεία των μετόχων στρατιωτικών του Πο¬ 
λεμικού Ναυτικού εφάπαξ βοηθήματος. 

2. Το εν λόγω επίδομα χορηγήθηκε με την υπ' αριθ. 
2027343/2855/0022/3.5.95 κοινή υπουργική απόφαση 
Υπουργών Εθνικής Αμυνας και Οικονομικών (ΦΕΚ 409/ 
Β), και κυρώθηκε με το Ν. 2340/95 (ΦΕΚ 204/Α). 

3. Έναρξη ισχύος της απόφασης αυτής από 
1.1,1995. 

4. Από τις διατάξεις της απόφασης αυτής, δεν προκα- 
λεΐται δαπάνη σε βάρος του Κρατικού Προύπ'ολογισμού. 
Το ΤΑΝ δεν επιχορηγείται από τον Κρατικό Προϋπολογι¬ 
σμό. Προκαλείται επιβάρυνση σε βάρος του Προϋπολογι¬ 
σμού ΤΑΝ ύψους 36.000.000 για τα έτη 1995 και 1996 
αντίστοιχα, που θα καλυφθεί από τον Προϋπολογισμό του 
Ταμείου έτους 1996 και ΚΑ 0631, 

Η απόςκιση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1996 

ο ΥΦΥΠΟΥΡΓΟΙ 

ΝΙΚΟΛΑΟΣ ΚΟΥΡΗΣ 

-♦- 

Αριθ.2027574 (2) 

Καθορισμός της τιμής των καταχωρουμένων στον τύπο 

υπηρεσιακών δημοσιεύσεων του Δημοσίου και των 

Ν.Π.Δ.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α) Τις διατάξεις του Ν. 1266/82 «Όργανα ασκήσεως 
της νομισματικής πιστωτικής και συναλλαγματικής πολιτι¬ 
κής και άλλες διατάξεις». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα». 

γ) Τις διατάξεις του Ν. 2362/95 άρθρο 22 παραγρ. 5 
«Περί Δημόσιου Λογιστικού Ελέγχου των δαπανών του 
Κράτους και άλλες διατάξεις». 

δ) Το γεγονός ότι η δαπάνη που θα προκύιμει για το 
1996 δεν δύναται να προσδιορισθεί επακριβώς, θα αντι- 
μετωπισθεϊ όμως από τις ήδη εγγεγραμμένες πιστώσεις 
στον Κρατικό Προϋπολογισμό, αποφασίζουμε; 

1) Καθορίζουμε την τιμή των δημοσιεύσεων του Δημο¬ 
σίου και Ν.Π.Δ.Δ. που καταχωρούνται στον ημερήσιο και 
περιοδικό τύπο και αναφέρονται σε καθαρά υπηρεσιακές 
ανάγκες τρέχουσας φύσης (προσλήψεις, προμήθειες 
κ.λπ.) ως κατωτέρω: 

α) για τις δημοσιεύσεις που καταχωρούνται στον τύπο 
που κυκλοφορεί σε περισσότερο από πέντε χιλιάδες 
φύλλα κατά έκδοση σε 60 δρχ. κατά χιλιοστόμετρο. 

β) για τις δημοσιεύσεις που καταχωρούνται στον τύπο 
που κυκλοφορεί σε λιγότερο από πέντε χιλιάδες φύλλα 
κατά έκδοση σε 45 δρχ. κατά χιλιοστόμετρο. 

γ) για τις δημοσιεύσεις που καταχωρούνται στον τύπο 
και επιβαρύνουν ιδιώτες (τελικοί μειοδότες κ.λπ.) σε 130 
δραχμές κατά χιλιοστόμετρο. 

2) Καθορίζουμε: 

α) το χώρο τον οποίο πρέπει να καταλαμβάνουν οι τίτλοι 
των δημοσιευμάτων σε δέκα (10) χιλιοστόμετρα κατά 
ανώτατο όριο. 

β) το χώρο τον οποίο πρέπει να καταλαμβάνουν οι υπότι¬ 
τλοι των δημοσιευμάτων σε επτά (7) χιλιοστόμετρα κατά 
ανώτατο όριο. 

γ) το χώρο τον οποίο πρέπει να καταλαμβάνουν στο τέ¬ 
λος της ανακοίνωσης, πρόσκλησης, προκήρυξης, δημο¬ 
πρασίας κ.λπ., ο τίτλος της Δημόσιας Υπηρεσίας που εκ¬ 
δίδει τη δημοσίευση σε ένα στίχο και τρία (3) χιλιοστόμε¬ 
τρα κατά ανώτατο όριο. 

3) Για τις δημοσιεύσιες του Δημόσιου και των Ν.Π.Δ.Δ 
με εμπορικό περιεχόμενο ή τις διαφημίσεις, ισχύει το υφι¬ 
στάμενο εμπορικό τιμολόγιο του τύπου. 

4) Οι Δημόσιες Υπηρεσίες και τα Ν.Π.Δ.Δ που στέλνουν 
τις εντολές δημοσιεύσεως προς τον τύπο, θα αναγράφουν 
ρητά του φορέα που επιβαρύνονεται με το σχετικό τιμολό¬ 
γιο (ιδιώτες ή Δημόσιο - Ν.Π.Δ.Δ.) προκειμένου να γίνεται 
η ανάλογη τιμολόγηση. 

5) Για τις δημοσιεύσεις που καταχωρούνται στον ημερή¬ 
σιο και περιοδικό τύπο και αφορούν αποκλειστικά ανακοι¬ 
νώσεις σχετικές με την κατάρτιση του Κρατικού Προϋπο¬ 
λογισμού ισχύει το Εμπορικό Τιμολόγιο της κάθε εφημερί¬ 
δας μειωμένο κατά 50%. 

6) Η ισχύς της αποφάσεως αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΤΥΠΟΥ ΚΑΙ ΜΕΣΟΝ 

ΜΑΖΙΚΗΣ ΕΝΗΜΕΡΩΣΗΣ 

ΑΛΕ=. ΠΑΠΑΔΟΠΟΥΛΟΣ ΔΗΜ. ΡΕΠΠΑΣ 


Αριθ. 2027879/3843/0023 (3) 

Καθορισμός του επιτοκίου που θα ισχύσει για την πέμπτη 

εξάμηνη τοκοφόρο περίοδο 30.4.96 έως 31.10.96 του 

Ι' Δανείου Οικονομικής Εξυγίανσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2) Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και 
εξυπηρετήσεως κ.λπ. Κρατικών δανείων». 

3) Την αριθμ. 2078961/10084/0023/8.12.1994 από¬ 
φαση του Υπουργού Οικονομικών «Έκδοση ομολογιακού 
δανείου κυμαινομένου επιτοκίου με ημερομηνία έκδοσης 
30.4.94 και ονομασία Γ Δάνειο Οικονομικής Εξυγίαν¬ 
σης». 

4) Το άρθρο 12 του Ν. 2074/92 (ΦΕΚ 128/31.7.92). 

5) Την αριθμ. 2010428/1454/0004/12.2.96 απόφαση 
«τροποποίηση και συμπλήρωση της απόφασης περί μετα- 
βιβάσεως της εξουσίας να υπογράφουν «Με εντολή 
Υπουργού» στο Γ ενικό Γ ραμματέα, στους Ειδικούς Γ ραμ- 
ματείς, στους Γενικούς Διευθυντές και στους Προϊσταμέ¬ 
νους οργανικών μονάδων της Κεντρικής Υπηρεσίας και 
των Ειδικών Αποκεντρωμένων υπηρεσιών του Υπουργείου 
Οικονομικών», αποφασίζουμε: 

Καθορίζουμε το επιτόκιο το οποίο θα ισχύσει για την πέ¬ 
μπτη εξάμηνη τοκοφόρο περίοδο 30.4.96 έως 31.10.96 
του Ι' Δανείου Οικονομικής Εξυγίανσης, έκδοσης 30.4.94, 
κυμαινομένου επιτοκίου, σε έντεκα και τριάντα τοις εκατό 
(11,30%). Δηλαδή ίσο με αυτό των ετήσιων εντόκων γραμ¬ 
ματίων του Δημοσίου που ισχύει στις 25 Απριλίου 1996 
(τρεις εργάσιμες ημέρες πριν την έναρξη της τοκοφόρου 
περιόδου), μείον ενός περιθωρίου 2%, όπως αυτό ορί¬ 
στηκε στην απόφαση έκδοσης του δανείου. 

Ο τόκος υπολογίζεται με βάση έτος 360 ημερών και 
μήνα 30 ημερών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 26 Απριλίου 1996 

Με εντολή Υπουργού 
Ο Ειδικός Γραμματέας 
ΔΗ ΜΗΤΡΙΟΣ ΔΡΙΤΣΑΣ 

- 4 - 

Αριθ. 109225 

Κανονισμός Διαχείρισης και Λειτουργίας Ειδικού Λογαρια¬ 
σμού Υπουργείου Εργασίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 368/89 «Οργανισμός Κεντρικής Υπηρεσίας 
Υπουργείου Εργασίας». 

3. Την παρ. 7 του άρθρου 18 του Ν. 2224/94. 

4. Το άρθρο 1 του Κανονισμού (ΕΟΚ αριθμ. 858/72 
(Ανακοίνωση 06/4 της 7.1,82 της Επιτροπής). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Το γεγονός ότι με τις διατάξεις της παρούσας δεν 
προκαλεΐται δαπάνη σε βάρος του κρατικού προϋπολογι¬ 
σμού. 

6. Την ανάγκη ρύθμισης του τρόπου διαχείρισης και λει¬ 
τουργίας του Ειδικού Λογαριασμού που συστάθηκε με την 
παρ. 7 του άρθρου 18 του Ν. 2224/94 ως και τη διευκό¬ 
λυνση των εργασιών οργάνωσης και απορρόφησης των 
πόρων Επιχειρησιακών Προγραμμάτων (Ε.Π.), Λειτουργι¬ 
κών Προγραμμάτων (Λ.Π.), Κοινοτικών Πρωτοβουλιών 
(Κ.Π.) του Κοινοτικού Πλαισίου Στήριξης (Κ.Π.Σ), όσον 
αφορά την εκτέλεση και αποπεράτωση αυτών, αποφασί¬ 
ζουμε; 

Αρθρο 1 

Ειδικός Λογ/σμός - Σκοπός - Πόροι. 

1. Ο Ειδικός Λογαριασμός που συστάθηκε με το Ν. 
2224/94 άρθρ. 18 § 7 στη Δ/νση Σχεδιασμού και Εφαρμο¬ 
γής Προγραμμάτων ΕΚΤ (Δ8) του Υπουργείου Εργασίας 
για την διαχείριση, την παρακολούθηση, αξιολόγηση και 
έλεγχο των χρηματοδοτούμενων από το Ευρωπαϊκό Κοι¬ 
νωνικό Ταμείο ενεργειών, διέπεται από τις διατάξεις του 
παρόντος Κανονισμού. 

Ο Λογαριασμός αυτός είναι έντοκος τηρείται στην 
Εθνική Τράπεζα Ελλάδος (Υποκατάστημα Κουμουνδού- 
ρου) και εφεξής θα αναφέρεται ως «Λογαριασμός». 

2. Σκοπός του Λογαριασμού είναι: 

α) Η συνεισφορά στην ορθολογική και αποτελεσματική 
διαχείριση των πόρων του Κ.Π.Σ. 

β) Η κάλυψη των διαχειριστικών και λειτουργικών δαπα¬ 
νών οι οποίες προκαλούνται από το επιπλέον έργο που δη- 
μιουργείται στους υπαλλήλους του τ. Υπουργείου Εργα¬ 
σίας (που υπηρετούν στην Κ.Υ. του Υπουργείου και στους 
αποσπασμένους στη Νομαρχιακή Αυτοδιοίκηση) από τις 
διαδικασίες Διαχείρισης, Παρακολούθησης, Αξιολόγησης 
και Ελέγχου (εκ των προτέρων, κατά την διάρκεια, εκ των 
υστέρων) των χρηματοδοτουμένων από το ΕΚΤ ενερ¬ 
γειών, στο πλαίσιο των Επιχειρησιακών Προγραμμάτων 
του τομέα Ανθρώπινοι Πόροι καθώς και των προγραμμά¬ 
των των Κοινοτικών Πρωτοβουλιών του Β' Κ.Π.Σ. 

3. Πόροι του Λογαρισμού είναι ποσοστό 6%ο επί της 
Κοινοτικής συνδρομής επί των υποβαλλοομένων αιτή¬ 
σεων. 

Το ποσοστό αυτό θα βαρύνει τους υπόχρεους φορείς; 

α) Οι οποίοι υποβάλουν αιτήσεις συνδρομής για αξιολό¬ 
γηση στο τ. Υπουργείο Εργασίας και στις Γενικές Γραμμα- 
τείες των Περιφερειών. Απαραίτητη προϋπόθεση παρα¬ 
λαβής και αξιολόγησης των αιτήσεων συνδρομής από το 
Υπουργείο Εργασίας & Κοινωνικών Ασφαλίσεων και τις 
Γενικές Γραμματείες των Περιφερειών είναι η κατάθεση 
στην Υπηρεσία του παραστατικού καταβολής στον Ειδικό 
Λογαριασμό ποσοστού 6% επί της Κοινοτικής συνδρομής 
των υποβαλομένων αιτήσεων. 

Για το 1996 και για τις προτάσεις που προκηρύχτηκαν 
και αξιολογήθηκαν το 1995 η προσκόμιση του παραστατι¬ 
κού καταβολής στον Ειδικό Λογαριασμό ποσοστού 6% επί 
της Κοινοτικής συνδρομής θεωρείται στοιχείο απαραίτητο 
για την παραλαβή της εγκριτικής απόφασης από τις αρμό¬ 
διες Υπηρεσίες και την εκταμίευση των εγκεκριμένων πο¬ 
σών. 

β) Οι οποίοι αναλαμβάνουν την υλοποίηση ενεργειών, 
ως και τη διαχείριση των πόρων των σχετικών προγραμμά¬ 


των που σύμφωνα με το άρθρο 1 του Κανονισμού (ΕΟΚ) 
αρ. 853/72 (ανακοίνωση αρ. ο6/4 της 7.1,82 της Επιτρο¬ 
πής) έχει το Υπουργείο Εργασίας και Κοινωνικών Ασφαλί¬ 
σεων. Παραστατικό καταβολής στον Ειδικό Λογαριασμό 
ποσοστού 6%ο επί της Κοινοτικής συνδρομής κατατίθεται 
στην Υπηρεσία για την εκταμίευση των προκαταβολών 
από τους φορείς του εδαφίου αυτού. 

γ) Τα οριζόμενα α & β στα εδάφια της παραγράφου αυ¬ 
τής ισχύουν και στις περιπτώσεις ανάθεσης μελετών κλπ. 
ενεργειών. 

4. Το ποσό αυτό δεν θα βαρύνει το κόστος χρηματοδό¬ 
τησης των προγραμμάτων. 

Αρθρο 2 

Όργανα Διαχείρισης του Λογ/σμού Στήριξης 
Κ.Π.Σ. - Υπόλογος. 

1. Η διαχείριση του Λογαριασμού ανατίθεται στο Τμήμα 
Λογιστηρίου & Στατιστικής Παρακολούθησης της Δ/νσης 
Σχεδιασμού & Εφαρμογής Προγραμμάτων ΕΚΤ, είναι ανε¬ 
ξάρτητη από την Διοίκηση και Διαχείριση των Οικονομικών 
Υπηρεσιών του Υπουργείου Εργασίας & Κοινωνικών 
Ασφαλίσεων (ΥΕΚΑ) και πραγματοποιείται από την Επι¬ 
τροπή Διαχείρισης Λογαριασμού Κ.Π.Σ, 

2. α) Η Επιτροπή απαρτίζεται από τον Γ ενικό Δ/ντη Δ.Υ. 
ως Πρόεδρο, τους Προϊσταμένους τριών Δ/νσεων του 
Υπουργείου Εργασίας και έναν εκπρόσωπο του Δ,Σ. της 
ΟΣΥΠΕ ως μέλη. 

Σε περίπτωση απουσίας ή κωλύμματος: 

Ο Πρόεδρος αναπληρούται από τον Γ. Δ/ντή Εργασίας. 
Τα δε μέλη της Επιτροπής από τους αναπληρωτές τους. 

Χρέη Γραμματέα της Επιτροπής εκτελεί μόνιμος υπάλ¬ 
ληλος του αρμοδίου Τμήματος της Δ/νσης Δ8, 

Ο Πρόεδρος, τα μέλη και ο γραμματέας της Επιτροπής 
ορίζονται από τον Υπουργό Εργασίας & Κοινωνικών Ασφα¬ 
λίσεων και η θητεία τους είναι 3ετής. 

β) Η Επιτροπή συγκαλείται σε τακτικές συνεδριάσεις, 
μετά από πρόσκληση του Προέδρου ή του αναπληρωτή 
του, τουλάχιστον δύο φορές το μήνα. 

Η Επιτροπή βρίσκεται σε απαρτία όταν παρίστανται τρία 
τουλάχιστον μέλη της, οι αποφάσεις της δε λαμβάνονται 
με απόλυτη πλειοψηφία των παρόντων μελών της. Σε πε¬ 
ρίπτωση ισοψηφίας υπερισχύει η ψήφος του Προέδρου. 

Οι συνεδριάσεις της Επιτροπής είναι αμειβόμενες προς 
5.000 δρχ. μικτά η κάθε μία. Τροποποίηση της αμοιβής 
ανά συνεδρίαση μπορεί μπορεί να γίνει με ομόφωνη από¬ 
φαση των μελών της Επιτροπής και έγκριση από τον 
Υπουργό Εργασίας και Κοινωνικών Ασφαλίσεων. 

4. α) Η Επιτροπή αποφασίζει επί θεμάτων που αφορούν: 

I) τη διαδικασία διάθεσης, διαχείρισης και δικαιολόγη- 
σης των πόρων του Λογαριασμού, 

ίί) τη σύνταξη του ετήσιου προϋπολογισμού των πόρων 
του Λογαριασμού και του απολογισμού, 
και εισηγείται επί θεμάτων που αφορούν τη βελτίωση, 
διευκόλυνση: 

- της οργάνωσης των εργασιών απορρόφησης των πό¬ 
ρων των Ε.Π., Λ.Π. και Κ.Π. του Κ.Π.Σ., όσον αφορά την 
εκτέλεση και αποπεράτωση αυτών, της διαδικασίας και 
του προγραμματισμού των ελέγχων των ενεργειών των 
προγραμμάτων. 

Οι αποφάσεις τςη Επιτροπής εγκρίνονται και από τον 
Υπουργό Εργασίας και Κοινωνικών Ασφαλίσεων. 

5. Υπόλογος του Λογαριασμού είναι μόνιμος υπάλληλος 
του Τμήματος Λογιστηρίου και Στατιστικής Παρακολούθη¬ 
σης της Δ/νσης Δ8 οριζόμενος από τον Υπουργό Εργα¬ 
σίας και Κοινωνικών Ασφαλίσεων. 

Άρθρο 3 

Διαδικασία Είσπραξης, Διάθεσης, Διαχείρισης 
και Δικαιολόγησης των πόρων. 

1. Τα έσοδα του Λογαριασμού προέρχονται από την εί¬ 
σπραξη ποσοστού 6%ο επί της κοινοτικής συνδρομής 
σύμφωνα με την §3 του άρθρου 1 της παρούσης. 

Τα ποσά θα κατατίθενται στην ΕΘΝΙΚΗ Τράπεζα σε 
έντοκο λογαριασμό, από τους υπόχρεους φορείς και θα 
προσκομίζουν στην Υπηρεσία αντίγραφο κατάθεσης θεω¬ 
ρημένο από την Τράπεζα. 

2. Η πραγματοποίηση και δικαιολόγηση των δαπανών οι 
οποίες είναι απαραίτητες για τη διεκπεραίωση του σκο¬ 
πού και των αρμοδιοτήτων που αναφέρονται στα άρθα 1 
§2 και 2 §4, που χρηματοδοτούνται από το Λογαριασμό γί¬ 
νονται κατά παρέκκλιση των διατάξεων που ισχύουν κάθε 
φορά περί Δημοσίου Λογιστικού και ενεργούνται χωρίς 
καμμία αναφορά και περιορισμό από τις διατάξεις που διέ- 
πουν την διάθεση, κατανομή και ανάλωση των πιστώσεων 
του Υπουργείου Εργασίας και Κοινωνικών Ασφαλίσεων. 

Για την πραγματοποίηση κάθε δαπάνης απαιτείται από¬ 
φαση του Υπουργού Εργασίας μετά από έγκριση της Επι¬ 
τροπής. 

Όλες οι επιταγές συνυπογράφονται από τον Πρόεδρο 
της Επιτροπής ή τον αναπληρωτή του και τον υπόλογο. 

3. Οι κατηγορίες δαπανών που καλύπτονται από τα κον¬ 
δύλια του Λογαριασμού είναι οι εξής: 

α) Πρόσθετη αμοιβή όλων των υπαλλήλων του τ. Υπουρ¬ 
γείου Εργασίας (που υπηρετούν στην Κεντρική Υπηρεσία 
του Υπουργείου και στους αποσπασμένους στην Νομαρ¬ 
χιακή Αυτοδιοίκηση) οι οποίοι εμπλέκονται στη διαχείριση, 
παρακολούθηση, αξιολόγηση και έλεγχο των προγραμμά¬ 
των που χρηματοδοτούνται από το ΕΚΤ. Οι αμοιβές αυτές 
θα ορίζονται με απόφαση της Επιτροπής. Οι εμπλεκόμε¬ 
νοι στην παραπάνω διαδικασία υπάλληλοι θα ορίζονται με 
Υπορυγική Απόφαση. 

β) Λειτουργκές δαπάνες και δαπάνες ελέγχων τακτικών 
και εκτάκτων από τους ορκωτούς λογιστές. 

γ) Δαπάνες αμοιβής των μελών της Επιτροπής. 

4. Το παραστατικό καταβολής του ποσοστού 6% επί της 
Κοινοτικής συνδρομής, θεωρείται στοιχείο απαραίτητο, 
όπως και τα λοιπά δικαιολογητικά που απαιτούνται για πα¬ 
ραλαβή και αξιολόγηση των αιτήσεων συνδρομής και για 
την εκταμίευση των προκαταβολών προς τους φορείς 
υλοποίησης των ενεργειών των προγραμμάτων και Κ.Π., 
σύμφνα με τα οριζόμενα στο άρθρο 1 §3 της παρούσης. 

Σε αντίθεση περίπτωση, δηλ. μη υποβολής του δικαιο- 
λογητικού που αναφέρεται στο άρθρο αυτό, δεν θα παρα- 
λαμβάνονται για αξιολόγηση οι αιτήσεις συνδρομής, δεν 
θα εκταμιεύονται προς τον φορέα υλοποίησης τα εγκεκρι¬ 
μένα ποσά και δεν θα παραδίδεται η εγκριτική απόφαση 
από τις αρμόδιες υπηρεσίες. 

Άρθρο 4 

Οικονομικός Έλεγχος. 

1. Ο τακτικός έλεγχος της οικονομικής διαχείρισης του 
Λογαριασμού και ο έλεγχος ισολογισμού του θα πραγμα¬ 


τοποιούνται από δύο (2) ορκωτούς λογιστές οι οποίοι ορί¬ 
ζονται από τον Υπουργό Εργασίας και Κοινωνικών Ασφα¬ 
λίσεων μέσα από πίνακα 15 ορκωτών λογιστών που καταρ¬ 
τίζεται από το Δ.Σ. του Σ,Ο.Λ. μετά από αίτηση της Επι¬ 
τροπής προς τον Υπουργό Εργασίας και Κοινωνικών 
Ασφαλίσεων ο οποίος και θα αποφασίζει. 

οι δαπάνες ελέγχου βαρύνουν τον Λογαριασμό. 

2. Ο έλεγχος δαπανών του Λογαριασμού ενεργείται με 
βάση τα πρωτότυπα δικαιολογητικά, δηλ. τα σχετικά τιμο¬ 
λόγια και αποδείξεις πληρωμής, δελτία παροχής υπηρε¬ 
σιών, καταστάσεις μισθοδοσίας κλπ. που τηρείτο Γ ραφείο 
για κάθε πραγματοποιούμενη δαπάνη και χωριστά για 
κάθε εκτελούμενο έργο. 

Το διαχειριστικό εΐος του λογαριασμού συμπίπτει με το 
ημερολογιακό έτος. 

3. Οι ορκωτοί λογιστές που ασκούν τον τακτικό έλεγχο 
οικονομικής διαχείρισης του Λογαριασμού υποβάλλουν, 
μέχρι το τέλος Ιουνίου κάθε έτους, έκθεση για τη διαχεί¬ 
ριση και τον απολογισμό του διαχειριστικού έτους που 
έληξε. 

Οι εκθέσεις υποβάλλονται στον Υπουργό Εργασίας και 
Κοινωνικών Ασφαλίσεων και στην Επιτροπή. Ο Υπουργός 
Εργασίας και Κοινωνικών Ασφαλίσεων ή η Επιτροπή μπο¬ 
ρεί να ζητήσουν οποτεδήποτε έκτακτους ελέγχους της οι¬ 
κονομικής διαχείρισης του Λογαριασμού. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 29 Απριλίου 1996 

ο ΥΠΟΥΡΓΟΣ 

ΕΥΑΓΓ ,ΠΑΝΝΟηΟΥΛΟΣ 
-♦- 

Αριθ. 50239 (5) 

Καταβολή λειτουργικών δαπανών και δαπάνης μισθοδο¬ 
σίας προσωπικού στις δευτεροβάθμιες και τριτοβάθ¬ 
μιες συνδικαλιστικές οργανώσεις το έτος 1996. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 5 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασςκίιλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις». 

2) Την αριθμ. 12/20.3.1996 απόφαση του Δ.Σ. του 
ΟΣΕ. 

3) Την εγγραφή πίστωσης στον ΚΑΕ 2522Α του Προϋ¬ 
πολογισμού του ΟΕΕ για την προκαλούμενη δαπάνη (άρ¬ 
θρο 27 Ν. 2081/1992 και άρθρο 29Α του Ν. 1558/85). Η 
δαπάνη αυτή δεν βαρύνει τον Κρατικό πρ/σμό. 

4) Την αριθμ. 80010/1996 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινών. Ασφαλίσεων» (ΦΕΚ 91 Α/ 
13.2.1996), αποφασίζουμε: 

Α. Εγγκρίνουμε, σύμφωνα με τις διατάξεις του άρθρου 5 
παρ. 1 και 2 του Ν. 2224/1994, την καταβολή στις δευτε¬ 
ροβάθμιες και τριτοβάθμιες συνδικαλιστικές οργανώσεις, 
των λειτουργικών δαπάνων και τις δαπάνες μισθοδοσίας 
προσωπικού τους, για το χρονικό διάστημα από 1 Ιανουα- 

ρίου μέχρι 31 Δεκεμβρίου 1996 ως εξής; 

1. Λειτουργικές δαπάνες: 

Οι δαπάνες για λειτουργικά έξοδα, που καταβάλλονται 
στις δευτεροβάθμιες συνδικαλιστικές οργανώσεις (Ομο- 
απονδίες και Εργ/κά Κέντρα) καθορίζονται ανάλογα με 
τη δύναμη των ψηφισάντων φυσικών μελών κάθε συνδι¬ 
καλιστικής οργάνωσης, ως κατωτέρω; 

α. Εργατικά Κέντρα και Ομοσπονδίες πλην ΓΣΕΕ και 
ΔΕΚΟ: 

α.α Για όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη από 501 έως 1.500 
καταβάλλεται ετησίως ποσό 800.000 δρχ. Το ίδιο ποσά 
καταβάλλεται και σε όσα Εργατικά Κέντρα έχουν δύναμη 
σε ιμηφίσαντα μέλη κάτω από 500 μέλη εφ’ όσον στον ίδιο 
Νομό δεν υπάρχει άλλο Εργατικό Κέντρο ή εάν υπάρχουν 
και άλλα καταβάλλονται στο μεγαλύτερο σε ψηφίσαντα 
μέλη από αυτά. 

β.β. Για όσες Β/θμιες οργανώσεις έχουν στη δύναμή 
τους ψηφίσαντα φυσικά μέλη από 1.501 - 3.000, κατα¬ 
βάλλεται ετησίως ποσό 1.000.000 δρχ. 

γ.γ. Για όσες οργανώσεις έχουν στη δύναμή τους, ψηφί¬ 
σαντα φυσικά μέλη από 3.001 - 10.000, καταβάλλεται 
ετησίως ποσό που προκύπτει από τον αριθμό των ψηφισά- 
ντων μελών επί ποσοστού 300 δρχ., ανά ψηφίσαντα μέ¬ 
λος. 

δ.δ. Για όσες οργανώσεις έχουν στη δύναμή τους, ψηφί¬ 
σαντα φυσικά μέλη από 10.001 - 15.000 καταβάλλεται 
ετησίως ποσό που προκύπτει από τον αριθμό των ψηφισά¬ 
ντων μελών επί ποσοστού 250 δρχ. ανά ψήφισαν μέλος. 

ε.ε. Για όσες οργανώσεις έχουν στην δύναμή τους, ψη¬ 
φίσαντα φυσικά μέλη από 15.001 και άνω, καταβάλλεται 
ετησίως ποσό που προκύπτει από τον αριθμό των ψηφισά¬ 
ντων μελών επί ποσοστού 200 δρχ. ανά ψήφισαν μέλος. 

β. Ομοσπονδίες προσωπικού ΔΕΚΟ: 

Στην κατηγορία αυτή ανήκουν οι Ομοσπονδίες που κα¬ 
λύπτουν εργαζομένους στις Δημόσιες Επιχειρίσεις Κοινής 
Ωφελείας: (Τράπεζες - ΔΕΗ - ΕΥΔΑΠ - Ολυμπιακή Αερο¬ 
πορία). Οι δαπάνες για λειτουργικά έξοδά τους, για κάθε 
μήνα, καθορίζονται ανάλογα με τη δύναμη των ψηφισά¬ 
ντων φυσικών μελών κάθε συνδικαλιστικής οργάνωσης, 
ως κατωτέρω: 

α.α) Για όσες οργανώσεις από τις πιο πάνω, έχουν στη 
δύναμή τους ψηφίσαντα φυσικά μέλη έως 5.000, κατα¬ 
βάλλονται εννέα (9) βασικά ημερομίσθια ανειδίκευτου ερ¬ 
γάτη της ΕΓΣΣΕ, όπως το ημερομίσθιο έχει διαμορφωθεί 
στο τέλος του προηγούμενου ημερολογιακού έτους. 

β.β) Γ ια όσες οργανώσεις έχουν στη δύναμή τους ψηφί¬ 
σαντα φυσικά μέλη από 5.001 - 10.000, καταβάλλονται 
δεκατρία (13) βασικά ημερομίσθια ανειδίκευτου εργάτη 
της ΕΓΣΣΕ. όπως το ημερομίσθιο αναφέρεται στην περί¬ 
πτωση αα. 

γ.γ) Γ ια όσες οργανώσεις έχουν στη δύναμή τους, ψηφί- 
σταντα φυσικά μέλη από 10.001 και άνω, καταβάλλονται 
δεκαεπτά (17) βασικά ημερομίσθια ανειδίκευτου εργάτη 
της ΕΓΣΣΕ. όπως το ημερομίσθιο αναφέρεται στην περί- 
πττοση αα. 

γ. Γ.Σ.Ε.Ε.: 

Η καταβολή των λειτουργικών δαπανών στη Γ ενική Συ¬ 
νομοσπονδία Εργατών Ελλάδος υπολογίζεται σε ποσό 


κατά μήνα ίσο με δεκαέξι (16) βασικά ημερομίσθια ανειδί¬ 
κευτου εργάτη της Γενικής Συλλογικής Σύμβασης Εργα¬ 
σίας ανά χίλια (1,000) ψηφίσαντα μέλη, όπως το ημερομί¬ 
σθιο έχει διαμορφωθεί στο τέλος του προηγούμενου ημε¬ 
ρολογιακού έτους. 

2. Δαπάνη μισθοδοσίας προσωπικού. 

Η δαπάνη μισθοδοσίας προσωπικού, καταβάλλεται στις 
δευτεροβάθμιες και τριτοβάθμιες συνδικαλιστικές οργα¬ 
νώσεις ως εξής: 

α. Γ ια το προοωπικό των Β/θμιων Συνδικαλιστικών ορ¬ 
γανώσεων (Εργατ/κών Κέντρων - Ομοσ/διών) καθώς και 
το προσωπικό της ΓΣΕΕ που απασχολείτο την 31.12.91 
και εξακολουθεί να απασχολείται στις ως άνω Οργανώσεις 
ισχύει το ίδιο μισθολογικό καθεστώς, δηλαδή το ποσό που 
θα καταβάλλεται από τον Οργανισμό Εργατικής Εστίας 
καθορίζεται μηνιαίως, ίσο με το ύψος του βασικού μισθού 
τους, το χρονοεπίδομα, το επίδομα οικογενειακών βαρών, 
σπουδών, θέσης και διαχειριστικών λαθών. 

Για όσους από τους παραπάνω υπαλλήλους αποχωρή¬ 
σουν δια οποιοδήποτε λόγο, επιτρέπεται η αντικατάστασή 
τους στο ίδιο κλάδο ή θέση που υπηρετούσε ο αποχωρή- 
σας, με τις αποδοχές όμως που καθορίζονται στο επόμενο 
εδάφιο. 

Το μέτρο της αντικατάστασης δεν ισχύει για την 
Γ.Σ.Ε.Ε. και τις Β /θμιες Συνδικαλιστικές Οργανώσεις που 
έχουν δύναμη σε ψηφίσαντα πάνω από ΙίΧΙ,ΟΟΟ μέλη. 

β. Όσες Β'/θμιες Οργανώσεις προσέλαβαν προσωπικό, 
μέχρι την 31.12.95, σύμφωνα με την 50262/95 απόφαση 
του Υφ. Εργασίας που διορθώθηκε με την 50613/95 
όμοια, ο βασικός μισθός που βαρύνει τον Ο.Ε.Ε. καθορίζε¬ 
ται σύμφωνα με την απο' 26.5.66 Σ.Σ.Ε. (ΦΕΚ 376/Β/66), 
προσαυξανόμενος με τα προβλεπάμενα από την άνω σύμ¬ 
βαση επιδόματα. 

Τα ανωτέρω ποσά προσαυξάνονται, για μεν τους υπαλ¬ 
λήλους κατά 24,96% και 3%, για δε το προσωπικό καθα¬ 
ριότητας, κατά 30,11% ποσοστά που αντιστοιχούν στην 
εργοδοτική εισφορά στον φορέα κύριας και επικουρικής 
ασφάλισης. 

γ. Για το τρέχον έτος, καμμία αύξηση στην μισθοδοσία 
του απασχολούμενου από όλες τις συνδικαλιστικές Οργα¬ 
νώσεις προσωπικού, δεν θα βαρύνει τον Ο.Ε.Ε., πέραν 
εκείνης που προβλέπει η από την 26.5.66 Σ,Σ,Ε, (ΦΕΚ 
376/Β/66). 

Η μισθοδοσία νέου προσωπικού, που τυχόν προσληφθή 
από Συνδικαλιστικές Οργανώσεις μετά την 31.12.95, δεν 
βαρύνει τον Οργανισμό Εργατικής Εστίας. 

δ. Στα παραρτήματα των Εργατικών Κέντρων, καταβάλ¬ 
λεται μηνιαίως, για το προοωπικό καθαριότητας, ποσό που 
αναλογεί για απασχόληση δύο φορές την εβδομάδα και 
μέχρι 5 ώρες την ημέρα, προσαυξημένο με την αντίστοιχη 
προς την απασχόλησή τους, εργοδοτική εισφορά. 

Β. Στις δευτεροβάθμιες συνδικαλιστικές οργανώσεις, 
που δεν δικαιούνται μισθοδοσίας προσωπικού καθαριότη¬ 
τας, καταβάλλεται ετησίως, ανεξάρτητα από το αν απα¬ 
σχολούν ή όχι προσωπικό, χρηματικό ποσά για καθαριό¬ 
τητα ύψους 1.000.000 δρχ. 

Γ. Η καταβολή των άνω παροχών των περιπτώσεων Α και 
Β γίνεται, ανά μήνα, και όλες οι συνδικαλιστικές οργανώ¬ 
σεις οφείλουν υποχρεωτικά να προσκομίσουν τα παρα¬ 
κάτω δικαιολογητικά στον Οργανισμό Εργατικής Εστίας: 

1. Αίτηση με ΙΟΟδραχμο χαρτόσημο, για την καταβολή 

λειτουργικών δαπανών ή μισθοδοσίας προσωπικού. 

Ειδικά για την Γ.Σ.Ε.Ε., αίτηση θα συνοδεύεται & από 
υπεύθυνη δήλωση του Ν. 1599/86, του Προέδρου και του 
Γενικού Γραμματέα, για το ύψος των δαπανών που πραγ¬ 
ματοποιήθηκαν. 

2. Φωτοτυπίες των βιβλιαρίων ενσήμων των εργαζομέ¬ 
νων, επικυρωμένες από το Ι.Κ.Α., από τις οποίες να προ¬ 
κύπτει, ότι εργοδότης είναι η συνδικαλιστική οργάνωση 
καθώς και ότι έχουν επικολληθεί τα ένσημα του προηγού¬ 
μενου μήνα. 

Μη επικόλληση ενσήμων έχει σαν συνέπεια την μη κα¬ 
ταβολή των πάσής φύσεως επιδοτήσεων. 

3. Υπεύθυνη δήλωση του Ν. 1599/86, που υπογράφε¬ 
ται από κάθε υπάλληλο και στην οποία να δηλώνει: 

α) την ημερομηνία πρόσληψής του στην Οργάνωση. 

β) το είδος της εργατικής του σχέσης (π.χ. αορίστου 
χρόνου, ωρομίσθιος, με σύμβαση έργου κλπ) και την ειδι¬ 
κότητά του. 

γ) το ύψος του βασικού μισθού, το χρονοεπίδομα κλπ 
για κάθε μήνα χωριστά. 

δ) ότι δεν λαμβάνει το επίδομα τέκνων από άλλο φορέα. 

Η ανωτέρω δήλωση θα συνυπογράφεται και από τους 
κατά τον Νόμο υπεύθυνους της συνδικαλιστικής οργάνω¬ 
σης. 

Για να τύχουν οι συνδικαλιστικές οργανώσεις των ανω¬ 
τέρω παροχών, πρέπει να έχουν νόμιμη διοίκηση και να 
έχουν υποβάλλει στον Οργανισμό Εργατικής Εστίας τα 
εξής δικαιολογητικά; 

1. Πρωτότυπο πρακτικό τελευταίων αρχαιρεσιών ή επι¬ 
κυρωμένο, από δικηγόρο φωτοαντίγραφο. 

2. Πρωτότυπη βεβαίωση δικατικού αντιπροσώπου ή επι¬ 
κυρωμένο από δικηγόρο φωτοαντίγραφό της. 

3. Πίνακα σύνθεσης μελών του Διοικητικού Συμβουλίου 
ή απόφασης διορισμού προσωρινής διοίκησης. 

4. Κάθε άλλο στοιχείο ή δικαιολογητικό που θα αποφα¬ 
σίσει το Διοικητικό Συμβούλιο του Οργανισμού Εργατικής 
Εστίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 5 Απριλίου 1996 

ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 


Αριθ. 44299 (6) 

Σύσταση ειδικής νομοπαρασκευαστικής Επιτροπής για 
την επαναξιολόγηση της ουσιαστικής ποινικής νομοθε¬ 
σίας (ποινικού Κώδικα και ειδικών ποινικών νόμων). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 7 Ν.Δ. 908/71 (ΦΕΚ 121), 
όπως τροποποιήθηκε μεταγενέστερα και β) το γεγονός άτι 
από τις διατάξεις της απόφασης αυτής προκαλείται δαπάνη 
εις βάρος του προπολογισμού του ΤΑΧΔΙΚ η οποία δεν είναι 
δυνατόν να προβλεφθεί, αποφασίζουμε: 

Συνιστούμε ειδική νομοπαρασκευαστική επιτροπή για 
την επαναξιολόγηση της ουσιαστικής ποινικής νομοθε¬ 
σίας με στόχο να μη καθίσταται το ποινικό δίκαιο απλό πα¬ 
ρακολούθημα των διοικητικών νόμων, οι συμπεριφορές δε 
που τυποποιούνται ως εγκλήματα και οι ποινές που απει¬ 
λούνται να καθορίζονται με βάση τα σύγχρονα κοινωνικά 


δεδομένα και τις απόψεις που έχει διαμορφώσει η επι¬ 
στήμη διεθνώς. 

Η επιτροπή εδρεύει στην Αθήνα και αποτελείται από 
τους: 

1. Ευάγγελο Βενιζέλο, Υπουργό Δικαιοσύνης, Πρόεδρο 
με αναπληρωτή το Γεώργιο Παυλέα, Γ εν. Γ ραμματέα του 
Υπουργείου Δικαιοσύνης. 

2. Ιωάννη Μανωλεδώκη, Καθηγητή Παν/μΙου θεσ/ 
νίκης. 

3. Νικόλαο Παρασκευόπουλο Καθηγητή Παν/μΙου θεσ/ 
νίκης 

4. Νικόλαο Ανδρουλάκη, Καθηγητή Παν/μίου Αθη¬ 
νών. 

5. Διονύσιο Σπινέλη, Καθηγητή Παν/μίου Αθηνών. 

6. Ιωάννη Γιαννίδη, Επίκουρο Καθηγητή Παν/μίου Αθη¬ 
νών. 

7. Βασίλειο Μαρκή, Αντεισαγγελέα Εφετών Αθηνών. 

8. Αννα Ζαΐρη, Εισαγγελέα Πρωτοδικών Αθηνών. 

9. ΧριοτόςκιροΑργυρόπουλο, Δικηγόρο Αθηνών, μέλη. 
Χρέη γραμματέα της Επιτροπής θα εκτελεί η Δέσποινα 

Βουζουνεράκη, υπάλληλος Κ.Υ. του Υπουργείου Δικαιο¬ 
σύνης, 

Με απόφαση της επιτροπής ορισμένες συνεδριάσεις 
της μπορεί να γίνονται στη θεσ/νίκη ή στην Κομοτηνή 
όπου εδρεύει Νομικό τμήμα Πανεπιστημίου. 

Στα μέλη της επιτροπής θα καταβληθούν οδοιπορικά 
έξοδα και ημερήσια αποζημίωση για τις μετακινήσεις 
τους. 

Η επιτροπή οφείλει να περατώσει το έργο της σε τρεις 
μήνες από την πρώτη συνεδρίαση. 

Η απόςκιση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-- 

Αριθ. 11766 (7) 

Αντικατάσταση Μέλους Επιτίμου Επιτροπής για την διορ¬ 
γάνωση των τριών πρώτων σταθμών στην Ελλάδα του 
Ποδηλατικού Γύρου Ιταλίας 1996. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεωςτης Γενικής 
Γραμμοτείας Αθλητισμού». 

β. Του Ν. 1558/85 «Κυβέρνηση και Κυβερνητικά Όρ¬ 
γανα*. 

γ. Του Ν, 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις*. 

δ. Του Ν. 1646/86 (άρθρο 33) «Μέτρα πρόληψης και 
καταστολής της βίας κ.λπ.». 

2. Την αριθ. ΥΠΠΟ/ΓΝΟΣ/4561/26.1.96 (ΦΕΚ 59/Β/ 
29.1.96) Κοινή απόφαση των Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιστισμού Ανδρέα Φούρα». 

3. Την αριθ. 3793/8.2.96 απόφαση «Περί Συγκρότησης 
Επιτίμου Επιτροπής και Εκτελεστικής Επιτροπής για την 
διοργάνωση των τριών πρώτων σταθμών στην Ελλάδα του 
Ποδηλατικού Γύρου Ιταλίας 1996», αποφασίζουμε: 

Αντικαθίσταται το Μέλος της Επιτίμου Επιτροπής για 
την διοργάνωση των τριών πρώτων σταθμών στην Ελλάδα 

του Ποδηλατικού Γύρου Ιταλίας 1996», πρώην Γενικός 
Γραμματέας Αθλητισμού Γεώργιος Βασιλακόπουλος από 
τον Γεώργιο Λυσαρίδη νυν Γενικό Γραμματέα Αθλητι¬ 
σμού. 

Κατά τα λοιπά ως έχει η αρ. 3793/8.2.96 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 1996 

ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

-♦- 

Αριθ. 01Κ.1 0654/1970 (8) 

Σύσταση τριών (3) προσωποπαγών οργανικών θέσεων του 

κλάδου ΥΕ Προσωπικού Καθαριότητας στο Υπουργείο 

Μεταφορών και Επικοινωνιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις; 

α) της παρ. 4 του άρθρου 25 το Ν. 2190/94 (ΦΕΚ 28/Α/ 
3.3.94), β) του άρθρου 29Α του Ν. 1558/85, που προστέ¬ 
θηκε με το άρθρο 27 του Ν. 2081/92, σχετικά με τον 
έλεγχο των δαπανών που προ καλούν οι κανονιστικές δοι- 
κητικές πράξεις, γ) του πρώτου εδαφίου της παρ. 3 του 
άρθρου 22 του Ν. 2362/95 (ΦΕΚ 247/Α/27.11.95) Περί 
Δημοσίου Αογιστικού Ελέγχου των δαπανών του Κράτους 
κ.λπ. και δ) του Π.Δ. 149/92 (ΦΕΚ 72/Α/8.5.92) «Οργα¬ 
νισμός του Υπουργείου Μεταφορών και Επικοινωνιών». 

2. Την με αριθμό 27250/4666/22.8.94 κοινή απόφαση 
των Υπουργών Προεδρίας της Κυβέρνησης, Οικονομικών 


και Μεταφορών και Επικοινωνιών, με την οποία καθορί¬ 
σθηκε σε τρεις (3) ο αριθμός των επαναπροσλαμβανομέ- 
νων καθαριστριών στο Υπουργείο Μεταφορών και Επικοι¬ 
νωνιών, εντός του πρώτου εξαμήνου του έτους 1996. 

Από την επαναπρόσληψη αυτών προκαλείται δαπάνη σε 
βάρος του τακτικού προϋπολογισμού, ποσού 8.000.000 
δρχ. περίπου ετησίως, η οποία για το τρέχον έτος περιορί¬ 
ζεται στο ποσόν των 6,283.000 δρχ. και θα καλυφθεί από 
τις πιστώσεις που είναι γραμμένες για επαναπροσλήψεις 
στον Προϋπολογισμό του Υπουργείου Οικονομικών. 

4. Την ανάγκη σύστασης τριών (3) προσωποπαγών ορ¬ 
γανικών θέσεων του κλάδου ΥΕ Προσωπικού Καθαριότη¬ 
τας, στο Υπουργείο Μεταφορών και Επικοινωνιών, για την 
επαναπρόσληψη ισάριθμων απολυθεισών καθαριστριών 
(Ν. 1882/90), αποφασίζουμε: 

1. Συστήνουμε τρεις (3) προσωποπαγείς οργανικές θέ¬ 
σεις του κλάδου ΥΕ Προσωπικού Καθαριότητας, στο 
Υπουργείο Μεταφορών και Επικοινωνιών, για την επανα¬ 
πρόσληψη και διορισμό ισάριθμων απολυθεισών καθαρι¬ 
στριών (Ν. 1882/90). 

2. Οι παραπάνω συνιστώμενες θέσεις καταργούνται αυ¬ 
τοδίκαια στην περίπτωση που δεν καλυφθούν, καθώς και 
στην περίπτωση που κενωθούν με την για οποιοδήποτε 
λόγο αποχώρηση του προσωπικού που θα τις καταλά¬ 
βει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΟΝ ΚΑΙ ΕΠΙΚΟΙΝΟΝΙΟΝ 

ΑΛ. ΠΑΠΑΔΟΠΟΥΛΟΣ ΧΑΡΑΛ. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ . ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

1 

ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε Κ. με πληρωμή μέσω Δ.Ο,Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηοη 100 δρχ. ανάθσέλιδο ή μέρεις αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 » 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 » 

500 · 

Δ' (Απολλοτριώαεις, πολεοδομία κτλ.) 

50.000 » 

2.500 · 

Αναπτυξιακών Πράξεων (Τ.Α.Π.Σ.) 

25.000 . 

1.250 . 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 . 

Παράρτημα (Πίνακες επιτυχόντων διαγωνισμών) 

5.000 · 

250 * 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 . 

500 » 

Ανωιάτου Ειδικού Δικαστηρίου (Α.Ε.Δ.) 

3.000 » 

150 . 

Ανωνύμων Εταιρειών & Ε.Π.Ε. 

150.000 . 

7.500 » 

Προκηρύξεων Α.Σ.Ε.Π. 

10.000 . 

500 . 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαξί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρβσίες κοινού λειτουργούν καθημερινά από 08.^X}' έως 13. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























